Diari Oficial de la Generalitat Valenciana


Sumari del DOGV 838, del 03-06-1988 (1988/811272)

RESOLUCIÓ de 20 de maig de 1988, del Director General de l'Institut Valencià d'Administració Pública, per la qual es convoca Curs de Gestió Urbanística, per a personal al servei de les Corporacions Locals Valencianes.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   838

Data del DOGV
:   03-06-1988

Secció del DOGV
:   AUTORITATS I PERSONAL

Número del document
:   1988/811272


Data del document
:   20-05-1988

Organisme emissor
:   Institut Valencià d'Administració Pública

Tipus de document
:   Resolució

Resolució de 20 de maig de 1988, del Director General de l'Institut Valencià d'Administració Pública, per la qual es convoca Curs de Gestió Urbanística, per a personal al servei de les Corporacions Locals Valencianes.  
Tot complint el Programa d?Actuacions per a 1988 de l?Institut Valencià d?Administració Pública, en l?àrea de Formació adreçada a les Administracions Locals Valencianes, i dins dels diferents tipus d'activitats de formació, i concretament dins de les aplegades sota el títol de Cursos Monogràfics (Urbanisme), escau de realitzar un Curs de Gestió Urbanística, d'acord amb les següents:  
BASES  
Primera  
Objectiu. Actualitzar i perfeccionar els coneixements teòrics i pràctics del personal al servei de les Corporacions Locals, en relació amb les matèries de gestió urbanística.  
Segona  
Participants. Podrà participar en aquest curs el personal al servei de qualsevol Corporació Local, que ocupe llocs de treball relacionats amb el contingut del curs.  
Tercera  
Contingut. Les matèries a impartir versaran sobre els aspectes següents:  
- Planejament urbanístic.  
- Documents bàsics del Pla.  
- Articulació Pressupostos - Planejament.  
- Convenis d?Actuació Urbanística.  
- Gestió Urbanística.  
- Classificació del Sòl.  
- Sistemes d?Actuació.  
- Etc.  
Quarta  
Sol·licituds. Les persones interessades hauran de formular sol·licitud mitjançant instància adreçada a l?Il·lm. Sr. Director General de l?Institut Valencià d?Administració Pública, d'acord amb el model annex d'aquesta convocatòria, que podrà ser presentada a l?Institut mateix (c/ Museu, núm. 3, 46132 València), als Serveis Territorials de la Conselleria d?Administració Pública d'Alacant (c/ Aguilera Cerni, 1, 03196 Alacant) i Castelló de la Plana (Plaça Cardona Vives, 1, 12242 Castelló), o bé en la forma prevista per l'article 66.3 de la Llei de Procediment Administratiu.  
A les sol·licituds s'haurà d'adjuntar la corresponent autorització del responsable de personal de qui depenguen.  
Cinquena  
Termini. Podran ser presentades abans del 15 de juliol de 1988.  
Sisena  
Quota d'inscripció. Les persones seleccionades seran notificades personalment de l'admissió, fins i tot telefònicament si era necessari. Hauran de justificar l?ingrés de la matrícula del Curs, que s'estableix en 10.000 pessetes, al c/c número 044.781.846.796.1951 de la Caixa d'Estalvis Provincial de València (Oficina principal, Plaça del Mercat, 4, 46328 València) a nom de Taxes IVAP, Conselleria d'Economia i Hisenda.  
Setena  
Lloc i data de celebració. El Curs tindrà lloc als locals de l'Institut Valencià d?Administració Pública (c/ Museu, 3, 46260 València), durant els dies 5 a 12 de setembre de 1988, en sessions de mati i vesprada, amb una durada aproximada de 40 hores (26 Teòriques i 14 pràctiques).  
Vuitena  
Participants i criteris de selecció. El nombre màxim d'assistents al Curs en serà de 40. Tindran preferència les persones que tinguen més antiguitat en els serveis a l?Administració Local i que treballen en municipis de menys de 50.000 habitants.  
En cas que hi hagués excés de sol·licituds, es tindrà en compte que assistesca el major nombre de Corporacions Locals i també l'ordre d'entrada en el registre d'aquestes.  
Especial consideració mereixeran els municipis en els quals, per la dinàmica demogràfica o per les peculiars característiques, tinguen problemàtiques urbanístiques singulars.  
L?Institut Valencià d?Administració Pública, a la vista de les sol·licituds presentades, elaborarà la llista definitiva de participants, d'acord amb els criteris anteriors.  
Novena  
Certificats. Una vegada finalitzat el curs s'expedirà el corresponent certificat d'assistència, o d'aprofitament, per a la qual cosa podran establir-se, si s'escau, les oportunes proves. El Certificat d?Assistència es lliurarà als qui acrediten la permanència en més d'un 90% de les hores del Curs.  
Nota:  
Se sol·licita a totes les persones interessades, que aporten la documentació de les qüestions pràctiques que puguen tenir interés, a fi d'estudiar-les durant el Curs.  
València, 20 de maig de 1988. - El Director General: Andrés Morey Juan.  
ANNEX I  
CURS DE GESTIÓ URBANÍSTICA, PER A PERSONAL AL SERVEI DE LES CORPORACIONS LOCALS VALENCIANES  
DADES PERSONALS:  
Sr/Sra Adreça   
Telèfon (treball) (particular) DNI núm   
DADES PROFESSIONALS:  
Corporació Local on presta serveis   
Situació jurídica:  
Funcionari/ària Contractat/da   
Habilitat/da Altres   
Unitat Administrativa   
Antiguitat   
SOL·LICITA prendre part en el Curs de referència i declara, sota la seua responsabilitat, que són certes les dades consignades.  
Data i signatura, Autoritzat,  
 d de 1988.  
IL·LM. SR. DIRECTOR GENERAL DE L'INSTITUT VALENCIÀ D'ADMINISTRACIÓ PÚBLICA.